OpenLLM-France/wikimedia huggingface dataset:
# Declaració d'independència de Palestina

La Declaració d'independència de Palestina va ser redactada pel poeta palestí Mahmud Darwix i proclamada per Iàssir Arafat, líder de l'Organització per a l'Alliberament de Palestina (OLP) el 15 de novembre de 1988 a Alger. Havia estat prèviament aprovada pel Consell Nacional Palestí, l'òrgan legislatiu de l'OLP, amb 253 vots a favor, 46 en contra i 10 abstencions. Va ser llegida a la sessió de clausura del 19è Consell Nacional Palestí davant una ovació dels assistents. En acabar la lectura de la declaració, Arafat, com a president de l'OLP, va assumir el càrrec de "President de Palestina".
Malgrat la proclamació unilateral de l'Estat de Palestina, al moment de la declaració l'OLP no exercia control sobre cap territori, i va designar Jerusalem com la capital de Palestina, que es trobava sota control d'Israel i era la capital declarada d'aquest estat. Per això, aquesta declaració d'independència va ser interpretada com un gest simbòlic.
El 28 d'octubre de 1974, la cimera de la Lliga Àrab celebrada a Rabat va designar a l'OLP com "l'únic representant legítim del poble palestí, i va reiterar el seu dret a establir un Estat independent d'urgència".
Reconegut per 94 països després de la seva proclamació, l'Estat palestí manca d'independència de facto, i la seva extensió geogràfica s'identifica generalment amb els Territoris Palestins El gener de 2012, 130 països membres de l'ONU havien reconegut formalment l'Estat de Palestina.

## Notes

* ↑ La Llei Bàsica Palestina, aprovada pel CLP el maig de 2002, declara de forma inequívoca que "Jerusalem és la capital de Palestina" (font:Palestinian Basic Law).

## Referències

* 1 2 Legacy.com «Mahmoud Darwish Obituary» Consultat el 24 d'octubre de 2012
* ↑ Universidad Complutense de Madrid «Documentos.
* ↑ Silverburg, p. 198.
* ↑ Bercovitch, Jacob; Zartman, I William; Kremenyuk, Victor.
* ↑ Madiha Rashid al Madfai, Jordan, the United States and the Middle East Peace Process, 1974-1991, Cambridge Middle East Library, Cambridge University Press (1993).
* ↑ Palestinian National Authority «International Recognition of the State of Palestine» Consulta: 24 d'octubre de 2012
* ↑ RT «Tailandia reconoce la independencia de Palestina» Consultat el 24 d'octubre de 2012
# Esther (cràter)

Esther és un cràter d'impacte en el planeta Venus de 17,6 km de diàmetre. Porta el nom d'un antropònim persa, i el seu nom va ser aprovat per la Unió Astronòmica Internacional el 1994.

## Referències

* ↑ «Esther». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Nevado de Ananea

El Nevado de Ananea és una muntanya d'origen volcànic al Perú, pertanyent als contraforts muntanyosos de la serralada d'Apolobamba, un ramal dels Andes; la muntanya és al nord-oest de la Sierra Real de Bolívia, i al departament peruà de Puno. El Nevado de Ananea té una altura de 5.829 metres sobre el nivell del mar, i és el cim més alt de la serralada. A les seves faldes hi ha la població de la Rinconada, l'únic poble miner que habita a una cota superior als 5.000 m d'altitud.

## Bibliografia

* Gran Enciclopèdia del Mundo, Bilbao, 1965
* John Biggar, Los Andes - Una Guia Para Escaladores
# Antoni Anglada i Pujals

Antoni Anglada i Pujals (Vic, Província de Barcelona, 1837 - 1870) fou un advocat i periodista. Cursats els estudis al Seminari de Vic i defensades les conclusions de teologia, anà a la Universitat de Barcelona per ampliar la seva formació filosòfica i estudiar jurisprudència. S'ordenà sacerdot a Barcelona en 1861, cinc anys abans de llicenciar-se (1866). A la capital hi va viure alguns mesos, fruint d'un benefici que hi havia obtingut. Tornà, però, a Vic. Dos anys abans de morir fou nomenat catedràtic del Seminari (1868) i un any després fundà, juntament amb Ramon Sala i Fugurull, Andreu Duran i Lluís Suaña, l'influent setmanari religiós El Domingo, Seminario religioso dedicado á sostener la fe y la Piedad de los verdaderos católicos.

## Bibliografia

* Roviró Alemany, Ignasi. «Diccionari de filòsofs, teòlegs i mestres del Seminari de Vic ». Patronat d'Estudis Osonecs. Núm. 22-23 (febrer del 2000).
# Zihhariya

Zihhariya era una ciutat que va ser el teatre de la cinquena campanya de Mursilis II en el seu sisè any de regnat.
Els seus annals diuen que va anar contra els Kashka que havien ocupat el territori de la muntanya de Tarikarimu a la terra de Zihhariya, des d'on havien amenaçat Hattusa i havien arribat a atacar-la. Els kashka havien conquerit aquell territori en temps del seu avi, probablement Subiluliuma I. Mursilis va atacar la ciutat, va aniquilar els kashka i va assolar el país, incendiant tot el territori de Tarikarimu i deixant-lo desert. Aquesta campanya va ser probablement curta i l'única que va fer en tot aquell any. La seva situació és incerta però segurament era a l'est o sud-est d'Hattusa.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 122. ISBN 8446022532.
# Béalcourt

Béalcourt és un municipi francès situat al departament del Somme i a la regió dels Alts de França. L'any 2007 tenia 100 habitants.

## Demografia
### Població

El 2007 la població de fet de Béalcourt era de 100 persones. Hi havia 40 famílies de les quals 12 eren unipersonals (4 homes vivint sols i 8 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 55 habitatges, 42 eren l'habitatge principal de la família, 12 eren segones residències i 1 estava desocupat. Tots els 54 habitatges eren cases. Dels 42 habitatges principals, 37 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 2 tenien tres cambres, 10 en tenien quatre i 30 en tenien cinc o més. 39 habitatges disposaven pel capbaix d'una plaça de pàrquing. A 19 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Béalcourt el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 8 | 75 a 79 | 16 |
| 4 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 12 | 45 a 49 | 8 |
| 8 | 40 a 44 | 0 |
| 0 | 35 a 39 | 0 |
| 0 | 30 a 34 | 8 |
| 8 | 25 a 29 | 0 |
| 0 | 20 a 24 | 8 |
| 0 | 15 a 19 | 8 |
| 0 | 10 a 14 | 4 |
| 8 | 5 a 9 | 0 |
| 8 | 0 a 4 | 0 |

## Economia

El 2007 la població en edat de treballar era de 58 persones, 40 eren actives i 18 eren inactives. De les 40 persones actives 39 estaven ocupades (23 homes i 16 dones) i 1 aturada (1 home). De les 18 persones inactives 8 estaven jubilades, 2 estaven estudiant i 8 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'any 2000 a Béalcourt hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Béalcourt a l'INSEE.
* Évolution et structure de la population Fitxa amb el detall de dades de Béalcourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Deniz börülcesi salatası

Deniz börülcesi salatası (turc per amanida d'herba salada) és una amanida turca feta amb herba salada (Salicornia europaea) com a ingredient bàsic, oli d'oliva, all, suc de llimona i sal.
És un plat de la categoria "plats de Girit" (Girit yemekleri) que existeix a la cuina turca. Es tracta dels plats fets famosos pels refugiats turcs de l'illa de Creta (Grècia) que van haver d'immigrar a Turquia després de la guerra greco-turca.
Aquest amanida també té una versió amb iogurt (yoğurtlu deniz börülcesi salatası), amb koruk (raïm no madur en turc) o amb tarator que es menja generalment com un meze al costat del rakı.

## Referències

* ↑ http://lezzetler.com/deniz-borulcesi-salatasi-vt51300
* ↑ 12. Ulusal Turizm Kongresi: 12. Ulusal Turizm Kongresi. Seher Matbaacılık Ltd Şti, 5 octubre 2011, p. 508–. ISBN 978-605-87976-8-0.
* ↑ http://www.nefisyemektarifleri.com/yogurtlu-deniz-borulcesi-salatasi/
* ↑ http://www.hurriyet.com.tr/yazarlar/20887758.asp
* ↑ A. Nedim Atilla. İlkçağdan günüze rakı. ELDA, 2003.

## Enllaços externs

* Imatges de "deniz börülcesi salatası"
* Com fer aquesta amanida
# Esteve de Tral·les

Esteve de Tral·les (en llatí Stephanus Trallianus, en grec antic Στέφανος) era el pare d'Alexandre de Tral·les. Possiblement va néixer a la ciutat de Tral·les a Lídia. Va viure a la segona meitat del segle v.
Va tenir quatre altres fills: Anthemius, Dioscorus, Metrodorus, i Olympius, tots els quals van ser eminents en les seves professions.

## Referències

* ↑ 1.Stephanus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 906
# Haworthia rossouwii

Haworthia rossouwii, abans coneguda com a Haworthia serrata, és una espècie de planta suculenta que pertany al gènere Haworthia i es classifica dins de la família de les asfodelòidies.

## Descripció i espècies relacionades

Haworthia rossouwii és una espècie més petita amb fulles estretes i acuminades, amb espines al llarg dels marges i la quilla. Les seves fulles són de color verd groguenc brillant amb algunes línies translúcides. Les flors són grans i blanques. És una espècie que prolifera lentament.
Aquesta espècie està més relacionada amb Haworthia emelyae var. multifolia, que creix molt al nord al Petit Karoo. Les formes més petites també tenen una certa semblança amb Haworthia herbacea. Es pot confondre amb exemplars de Haworthia mirabilis, especialment les varietats més pàl·lides i primes com heidelbergensis, scabra, sublineata i triebneriana. Tanmateix, Haworthia rossouwii es pot distingir per les seves fulles més estretes i nombroses, que normalment són incurvades a les puntes. També floreix més tard que l'any H. mirabilis, entre l'agost i setembre.

## Distribució i hàbitat

Haworthia rossouwii, és originari de Sud-àfrica, a la regió d'Overberg, a la província del Cap Occidental.
Generalment, creix entre les escletxes dels vessants rocosos més escarpats dels turons i entre les pedres.

## Taxonomia

Haworthia rossouwii va ser descrita per Poelln. i publicada a Kakteenkunde 1938: 75, a l'any 1938.

### Etimologia

Haworthia: nom en honor del botànic britànic Adrian Hardy Haworth (1767-1833).
rossouwii: epítet en honor de Gerhard Rossouw, jardiner del Jardí Botànic Nacional de Kirstenbosch i del Jardí Karoo de Worcester.

### Varietats acceptades

* Haworthia rossouwii var. rossouwii (varietat tipus)
* Haworthia rossouwii var. calcarea (M.B.Bayer) M.B.Bayer, Aloe 38: 36 (2001).
* Haworthia rossouwii var. minor (M.B.Bayer) M.B.Bayer, Haworthia Update 7(4): 36 (2012).
* Haworthia rossouwii var. petrophila (M.B.Bayer) M.B.Bayer, Aloe 38: 36 (2001).

## Referències

* 1 2 3 Jilemicky, Jakub. «[http://haworthia-gasteria.blogspot.com/2014/12/haworthia-rossouwii.html Haworthia rossouwii]» (en anglès). All you want to know about Haworthia, Gasteria & Astroloba. [Consulta: 15 desembre 2020].
* ↑ Bayer, Bruce. «Volume 2, Chapter 12:- Haworthia rossouwii VPoelln. and the demise of H. serrata Bayer» (en anglès). Thoughts and observations on the genus Haworthia Haworthia Updates, 06-11-2011. [Consulta: 15 desembre 2020].
* ↑ «Haworthia rossouwii» (en anglès). [Consulta: 15 desembre 2020].
* ↑ Charters, Michael L. «California Plant Names: Latin and Greek Meanings and Derivations. A Dictionary of Botanical and Biographical Etymology» (en anglès), 2021. [Consulta: 4 maig 2021].
* ↑ «The Eponym Dictionary of Southern African Plants. Plant Names P-S» (en anglès). Calflora.org [Albany, Califòrnia] [Consulta: 15 desembre 2020].
* ↑ «Varietats acceptades en negreta de Haworthia rossouwii». World Checklist of Selected Plant Families (WCSP). Reial Jardí Botànic de Kew. Arxivat de l'original el 2018-05-21. [Consulta: 8 juliol 2021].
# New Hope (Geòrgia)

New Hope és una comunitat d'una àrea no incorporada al comtat de Paulding (Geòrgia, Estats Units). Antigament considerada una zona rural, New Hope és ara un suburbi d'Atlanta, situat a la cruïlla de les autopistes Dallas-Acworth i East Paulding Drive/Old Cartersville Road, tot i que el seu codi postal forma part de la ciutat de Dallas.
La Batalla de New Hope Church (del 25 al 26 de maig de 1864) entre l'exèrcit de la Unió sota el comandament del general William T. Sherman i l'exèrcit Confederat de Tennessee dirigit pel general Joseph E. Johnston durant la campanya d'Atlanta de la Guerra Civil Americana, va tenir com a escenari aquesta zona.
El 4 d'abril de 1977, el vol 242 de Southern Airways es va estavellar a New Hope després de fer un aterratge d'emergència a l'autopista de Dallas-Acworth. Els residents locals i les famílies de les víctimes van formar l'organització sense ànim de lucre, New Hope Memorial Flight 242. El març de 2015, l'organització va anunciar plans per construir un monument permanent. El 4 d'abril de 2021 es va inaugurar el monument per recordar a les víctimes de l'accident.

## Referències

* ↑ «Paulding County» (en anglès). Government. [Consulta: 2 agost 2024].
* ↑ «Home Town Locator» (en anglès). Georgia Gazetteer. [Consulta: 2 agost 2024].
* ↑ «ZIP Code 30132 in Dallas, GA» (en anglès). ZIP-Codes. [Consulta: 2 agost 2024].
* ↑ «City of Dallas, Geòrgia» (en anglès). Government. [Consulta: 2 agost 2024].
* ↑ Toner, Mike «As development devours civil war sites, historic preservationists wage. New battle of Paulding.». Atlanta Journal - Constitution, 18-10-2004.
* ↑ «Picket's Mill Battlefield» (en anglès). Georgia State Parks & Historic Sites. [Consulta: 2 agost 2024].
* ↑ «Flight 242 Monument Dedication Ceremony» (en anglès). The Dallas New Era. [Consulta: 3 agost 2024].
# Antíoc (jurista)

Antíoc (en llatí Antiochus, en grec Ἀντίοχος) va ser un jurista romà que estava al capdavant de la comissió nomenada per compilar el codi de Teodosi. Va tenir els càrrecs de praefectus praetorio i cònsol. Va morir abans del 444, ja que Teodosi II en parla com una persona morta d'il·lustre memòria.

## Referències

* ↑ [https://quod.lib.umich.edu/m/moa/acl3129.0001.001/210?page=root;rgn=full+text;size=100;view=image;q1=AntiochusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 195. ]
# Zigòpters

Els zigòpters (Zygoptera) són un subordre dins l'ordre Odonata, coneguts popularment com a damisel·les o cavallets del diable. Es diferencien d'altres odonats perquè els ulls estan netament separats i perquè les ales anteriors i posteriors són molt similars i, en repòs, les ales es mantenen juntes longitudinalment i més o menys elevades sobre el cos.
Els cavallets del diable, com la resta d'odonats, són hemimetàbols (metamorfosi incompleta) i el seu estadi nimfal és aquàtic. La femella pon ous a l'aigua, de vegades en la vegetació submergida, o al capdamunt en arbres, en cavitats que reben aigua de pluja. Les nimfes són carnívores, menjant larves de mosquits, Daphnia, i altres organismes aquàtics.
Les brànquies de les nimfes són grans i externes, al final de l'abdomen. Després d'un temps important en la metamorfosi, l'adult emergeix i menja mosques, mosquits, i altres insectes petits. Algunes espècies tropicals grans s'alimenten d'aranyes.

## Zigòpters presents a Catalunya
### Calopterígids (Calopterygidae)

* Damisel·la enguantada (Calopteryx xanthostoma)
* Damisel·la blava (Calopteryx virgo)
* Damisel·la endolada (Calopteryx haemorrhoidalis)

### Lèstids (Lestidae)

* Alaestès fi (Lestes sponsa)
* Alaestès gruixut (Lestes dryas)
* Alaestès verd (Lestes barbarus)
* Alaestès menut (Lestes virens)
* Vimetaire occidental (Lestes viridis)
* Cavallet d'hivern comú (Sympecma fusca)

### Cenagriònids (Coenagrionidae)

* Llantió nansat (Ischnura elegans)
* Llantió ibèric (Ischnura graellsii)
* Llantió menut (Ischnura pumilio)
* Coper del rei (Enallagma cyathigerum)
* Donzell del ratpenat (Coenagrion pulchellum)
* Donzell de la ferradura (Coenagrion puella)
* Donzell mercurial (Coenagrion mercuriale)
* Donzell del trinxant (Coenagrion scitulum)
* Donzell del gat (Coenagrion caerulescens)
* Donzell llancer (Coenagrion hastulatum)
* Ullroig petit (Erythromma viridulum)
* Ullprès comú (Erythromma lindenii)
* Ferrer camanegre (Pyrrhosoma nymphula)
* Ferrer cama-roig (Ceriagrion tenellum)

### Platicnèmids (Platycnemididae)

* Polaines blau (Platycnemis pennipes)
* Polaines ruborós (Platycnemis acutipennis)
* Polaines lívid (Platycnemis latipes)

## Referències

* 1 2 3 «Els odonats: libèl·lules i espiadimonis | enciclopèdia.cat». [Consulta: 12 novembre 2021].
* ↑ «Oxygastra, grup d'estudi dels odonats de Catalunya.». [Consulta: 29 desembre 2015].
# Cantó de Ville-en-Tardenois

El cantó de Ville-en-Tardenois és un cantó francès del departament del Marne, situat al districte de Reims. Té 38 municipis i el cap és Ville-en-Tardenois.

## Municipis

* Aougny
* Aubilly
* Bligny
* Bouilly
* Bouleuse
* Branscourt
* Brouillet
* Chambrecy
* Chaumuzy
* Coulommes-la-Montagne
* Courcelles-Sapicourt
* Courmas
* Écueil
* Faverolles-et-Coëmy
* Germigny
* Gueux
* Janvry
* Jouy-lès-Reims
* Lagery
* Lhéry
* Marfaux
* Méry-Prémecy
* Les Mesneux
* Muizon
* Pargny-lès-Reims
* Poilly
* Romigny
* Rosnay
* Sacy
* Saint-Euphraise-et-Clairizet
* Sarcy
* Savigny-sur-Ardres
* Serzy-et-Prin
* Tramery
* Treslon
* Ville-Dommange
* Ville-en-Tardenois
* Vrigny

## Història

Llista dels consellers generals successius :
| Data d'elecció | Identitat | Partit |
| 1945-1964 | Maurice Mimin | SFIO |
| 1964-2004 | Albert Vecten | CD, després UDF |
| 2004- | Michel Caquot | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 6.742 | 7.644 | 8.472 | 10.527 | 11.464 | 11.913 | 12.634 |
| A partir de 1990: Població sense dobles comptes |||||||
# Béal Átha an Ghaorthaidh

Béal Átha an Ghaorthaidh (pron. bʲial̪ˠ ɑhən̪ˠ ˈɣʷeːrˠhiɡʲ, en anglès Ballingeary) és un poble d'Irlanda, a la Gaeltacht del comtat de Cork, a la província de Munster. Un 40,6% dels seus habitants usen l'irlandès com a llengua diària de comunicació i és la seu d'uyna activa escola d'estiu en irlandès, Coláiste na Mumhan (Col·legi de Munster). També hi ha fires anyals d'agricultura i horticultura.
El riu Lee travessa a pocs kilòmetres a l'oest del poble, al Parc Nacional Gougane Barra.

## Personatges il·lustres

* Timothy Manning, va néixer i créixer a Ballingeary i després va emigrar als Estats Units, on es va ordenar sacerdot i ha estat cardenal arquebisbe catòlic de l'Arxidiòcesi de Los Angeles.
* Nell Ní Chróinín (1990-), cantant de sean-nós i mestre, nascut i criat a Ballingeary
* Usain Bolt, campió olímpic.

## Referències

* ↑ Placenames Database of Ireland. Béal Átha an Ghaorthaidh. Official name: Béal Átha an Ghaorthaidh.
* ↑ Tagh Ó hIfearnáin. «Endangering language vitality through Institutional Developement: Ideology, Authority and Official Standart Irish in the Gaeltacht». A: Kendall A. King. Sustaining Linguistic Diversity: Endangered and Minority Languages and Language Varieties (en anglès). Washington DC: Georgetown University Press, 2008, p. 120.
# Diamant del Vallès

Diamant del Vallès és una urbanització al terme municipal de Bigues i Riells del Fai, al Vallès Oriental. És una urbanització d'extensió mitjana i, en canvi, poca població, ja que el 2018 tenia 114 habitants, que representa l'1,27% del cens municipal.
La urbanització es va fer en terrenys de la masia Can Bonrepòs. És a l'extrem de llevant del terme municipal, ran del límit amb l'Ametlla del Vallès, al sud-est de la urbanització de Can Febrera i a llevant de la de Can Barri, en el vessant nord-oest del Serrat de Santa Creu i a l'esquerra del Torrent de Bonrepòs. En el seu extrem sud-oest hi ha la masia de Can Bonrepòs.

## Referències

* ↑ «Diamant del Vallès». Gran Enciclopèdia Catalana. Barcelona: Grup Enciclopèdia Catalana.
* ↑ «Annex 2: Índex de topònims del Vallès Oriental». A: Bibliografia temàtica sobre el Vallès Oriental 1800-2003, p. 847.
* ↑ Puigjaner, Josep-Maria. Nomenclàtor oficial de toponímia major de Catalunya. 1. ed. Barcelona: Institut d'Estudis Catalans, 2003. ISBN 84-393-6189-0.
* ↑ «Bigues i Riells del Fai (2018)». Idescat. [Consulta: 21 abril 2019].
# Estal·li

Estal·li és el nom dels següents personatges:
* Gai Estal·li, arquitecte romà, germà de Marc Estal·li.
* Marc Estal·li, arquitecte romà, amb el seu germà Gai Estal·li i un tercer arquitecte (Menalip), van reconstruir l'Odèon de Pèricles a Atenes.
# Harana (Anatòlia)

Harana va ser un territori tribal que rebia el seu nom d'una muntanya, a la zona fronterera entre els hitites i Mitanni. Era independent cap al el segle xvi aC i va caure sota influència de Mitanni fins que a finals del segle xv aC l'Imperi Hitita el va sotmetre.
Aproximadament l'any 1360 aC el rei Tushratta de Mitanni hi va afavorir una revolta. Subiluliuma I, que probablement encara només era príncep hereu hitita, va anar a la zona i va derrotar els rebels. El nom pot estar relacionat amb la paraula haranassas que significa fortalesa en la llengua hitita jeroglífica. Es desconeix on s'ubica aquesta muntanya que possiblement va ser fortificada. L'únic nom similar que citen els clàssics de l'àrea de l'Eufrates és Arane, que segons Claudi Ptolemeu va ser una de les ciutats de l'Armènia Menor. Anderson la va situar al camí de Sebasteia a Melitene, al sud d'Eusopoia Kangal, una àrea muntanyosa.

## Referències

* ↑ John Garstang; Oliver Robert Gurney The Geography of the Hittite Empire. British Institute of Archaeology at Ankara, 1959, p. 48–. ISBN 978-1-912090-86-0.
# New Hope

«New Hope» té aquests significats:
* New Hope (Alabama), població dels Estats Units a l'estat d'Alabama.
* New Hope (Geòrgia), comunitat d'una àrea no incorporada al comtat de Paulding, de l'estat de Geòrgia, Estats Units.
* New Hope (Minnesota), població dels Estats Units a l'estat de Minnesota.
* New Hope (Mississipi), concentració de població designada pel cens dels Estats Units a l'estat de Mississipi.
* New Hope (Tennessee), població dels Estats Units a l'estat de Tennessee.
* Star Wars : A New Hope
# Antoni Pons i Cirac

Antoni Pons i Cirac (Maella, 1921 - 14 d'abril de 1998) ha estat un artesà del vidre aragonès.

## Biografia

Es traslladà de petit a Barcelona. Va entrar a treballar al taller de Josep Pallés, qui també es dedicava a tallar el vidre. Amb el seu germà va crear l'empresa de transformació de vidre Pons Germans, i paral·lelament a la seva obra industrial va començar a realitzar una obra de creació personal i artística. El 1953 va participar en la I Exposició d'Arts Plàstiques de Madrid. Davant l'enorme èxit es decidí a dedicar-se exclusivament a la talla artística. El 1969 va mostrar per primera vegada els seus quadres de cristall, i se li va concedir el premi a la millor exposició realitzada aquell any a Barcelona. J. F. de Lasa li va dedicar el film Les mans de Pons Cirac (1967). El 1983 va rebre un homenatge a Maella i se li dedica un carre. El 1989 es creà el Museu Pons Cirac a Roda de Berà. El 1990 va rebre la Creu de Sant Jordi de la Generalitat de Catalunya.

## Referències

* ↑ «Antoni Pons i Cirac». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Museu Pons i Cirac